Lav et referat af nedenstående tekst:

Tekst:
Festen, der fejrer, at der er plads til, at man kan være lige den man vil, er endnu gang nået til Nordjylland. Aalborg Pride marcherer for tredje gang gennem Aalborgs gader. I år med temaet "wear your pride". Priden er arrangeret af foreningen Aalborg Pride, der arbejder for at synliggøre LGBT-miljøet. LGBT står for lesbiske, bøsser, biseksuelle og transseksuelle. - Gennem snart et år har vi kæmpet med at få midler og sammensætte programmet, og gruppen er yderst tilfreds. Vi er dybt taknemmelige for og stolte af al den opbakning og støtte, fortæller Carsten Thiim fra bestyrelsen til www.migogaalborg.dk. Flere foreninger kommer og deltager i priden. Blandt andet Aarhus Pride og Copenhagen Pride kommer og fester i Aalborgs gader. Med til festen er også Mads Thomsen og Kalle Vestergaard. De bruger priden som en form for polterabend, da de søndag den 9. juli skal giftes i Jetsmark kirke. Enhedslistens Per Clausen holdt åbningstale, da priden startede klokken 12.39 lørdag i Kildeparken.

Referat:
For tredje gang bliver der holdt pride i Aalborg.